open-index/open-wikipedia-markdown huggingface dataset:
Chaim Sheba medisinske senter

**Chaim Sheba medisinske senter i Tel Hashomer** (hebraisk: המרכז הרפואי ע"ש חיים שיבא – תל השומר‎), ofte kalt **Tel HaShomer-sykehuset** eller benevnt ved kortformen **Sheba**, er det største sykehuset i Israel. Det er kjent både som sykehus og forskningsinstitusjon. Det har sitt navn etter Chaim Sheba som var sykehusets leder da det startet sin virksomhet. 

Sykehuset ble grunnlagt i 1948 i Ramat Gan, en måned etter at Israel var proklamert som selvstendig stat, som et lite militærsykehus og den første tiden var det sårede soldater som ble behandlet. I dag er det Israels nasjonale medisinske senter, det største i Midtøsten. Sykehuset fikk sivil administrasjon i 1953.

Sheba er et viktig forskningssenter som samarbeider internasjonalt med bioteknologiske og farmasøytiske selskaper i utviklingen av nye medisiner, terapier og teknologier. Om lag 25 % av kliniske forskningen i Israel skjer ved Sheba. Sykehuset er også en viktig utdanningsinstitusjon. 

Som en følge av Israels turbulente historie, har sykehuset utviklet særegen spisskompetanse. Det har vært hovedsykehus for Israels forsvar og har høy kompetanse både innen akuttmedisin og rehabilitering for militært personell. Det arbeider også med rehabilitering av terrorofre. 

Sykehuset behandler om lag én million pasienter årlig, hvor 200&nbsp;000 er akuttmedisinske tilfeller. Sheba har 120 avdelinger og klinikker med 1&nbsp;900 sengeplasser, 1&nbsp;200 leger, 2&nbsp;400 sykepleiere og 3&nbsp;300 andre medarbeidere innen støttefunksjoner og forskning. 

## Eksterne lenker
*
Pat Leahy

**Patrick Joseph «Pat» Leahy** (født 20. mai 1877 i grevskapet Limerick, død 29. desember 1927) var en irsk friidrettsutøver som deltok i de olympiske leker 1900 i Paris og 1908 i London. 

Leahy kom på andreplass i høydehoppkonkurransen under OL 1900 i Paris med et hopp på 1,78. Amerikaneren Irving Baxter vant med 1,90 som var ny olympisk rekord. I lengdehopp ble han nummer tre bak Alvin Kraenzlein og Myer Prinstein og i tresteg kom han på fjerdeplass. 

Leahy var en av sju brødre som alle drev med idrett, hans bror Cornelius Leahy vant en olympisk sølvmedalje under OL-1908 i London. I 1909 emigrerte Con og Pat til USA.

## OL-medaljer
* 1900  Paris -  Sølv i friidrett, høydehopp  Storbritannia
* 1900  Paris -  Bronse i friidrett, lengdehopp  Storbritannia

## Referanser


## Eksterne lenker
*
Medisinsk utstyr

**Medisinsk utstyr** er en term som følger av EUs direktiver for medisinsk utstyr. Direktivene omfatter utstyr og materialer (biomaterialer) som er beregnet brukt på mennesker for å diagnostisere, forebygge, overvåke, behandle eller lindre sykdom, skade eller handikap. Mange implantater er klassifisert som medisinsk utstyr. Begrepet er meget omfattende.

Medisinsk utstyr er lagt til EUs område for industri og virksomheter ("Industry and Enterprise"). Dette betyr at produsenter og fremstillere er tillagt et stort ansvar for godkjenning og oppfølging i form av egenkontroll og risikoanalyse. Dette skiller seg fra f.eks. legemidler, der det er større grad av myndighetskontroll.

Direktivene er virksomme i Norge ved lov om medisinsk utstyr med forskrift (som er direktivtekstene). Statens legemiddelverk er *[https://legemiddelverket.no/medisinsk-utstyr fag- og tilsynsmyndighet for medisinsk utstyr i Norge]*.

## EU-direktiver for medisinsk utstyr
Forskrift om medisinsk utstyr samler de opprinnelige direktivene for tre grupper av medisinsk utstyr i én tekst:

*Gruppen *Øvrig medisinsk utstyr – ØMU*: Denne gruppen omfatter mange ulike produkter og biomaterialer slik som hofteproteser, utstyr for bruddbehandling og produkter til f.eks. tannfyllinger og innfesting av leddproteser.

*Gruppen *Aktivt implanterbart medisinsk utstyr – AIMU*, som omfatter f.eks. pacemakere.

*Gruppen *In vitro diagnostisk medisinsk utstyr – IVDMU*, for eksempel apparater for blodanalyser.

I henhold til direktivene klassifiseres utstyret i risikoklasser; I (lavest risiko), IIa, IIb og III (høyest risiko). I tillegg er utstyret inndelt etter tiltenkt brukstid (midlertidig – mindre enn 1 time; kortvarig – høyst 30 dager; langvarig – over 30 dager). Ut fra dette er det ulike *grunnleggende krav* som må tilfredsstilles for at utstyret blir CE-merket, og dermed markedsføres innen EU/EØS.

## Referanser


## Eksterne lenker
* Statens legemiddelverk: Tema: Medisinsk utstyr
* European Commission Consumer Affairs: Medical Devices
Henri Deloge

**Henri Deloge** (født 21. november 1874, død 27. desember 1961) var en fransk friidrettsutøver som deltok i de olympiske leker 1900 i Paris. 

Deloge kom på andreplass i finalen på 1500 meter under OL 1900 i Paris bak britiske Charles Bennett. Bennet vant med tiden 4.06,0 som var ny verdesrekord og 0,6 sekunder foran Deloge. Deloge deltok også på det franske laget som kom på andreplass på 5000 meter lagløp bak et britisk-australsk lag. Det var kun de to lagene i som deltok.

I finalen på 800 meter kom han på fjerdeplass. I semifinalen, som han vant, løp han på 2.00,6.  

## Eksterne lenker
*
John Bray

**John Bray** (født 19. august 1875, død 8. juli 1945) var en amerikansk friidrettsutøver som deltok i de olympiske leker 1900 i Paris. 

Bray kom på tredjeplass i finalen på 1500 meter under OL 1900 i Paris bak britiske Charles Bennett og Henri Deloge fra Frankrike. På 800 meter kom han på sjetteplass.

## Eksterne lenker
*
Émile Champion

**Émile Champion** (født 7. desember 1879, død 1921) var en fransk friidrettsutøver som deltok i de olympiske leker 1900 i Paris.

Champion kom på andreplass i maraton under OL 1900 i Paris bak Michel Théato fra Luxembourg. Théato vant løpet med tiden 2.29,45 foran Champion med 3.04,17

## OL-medaljer
* 1900  Paris -  Sølv i friidrett, maraton  Frankrike

## Referanser


## Eksterne lenker
*
John McLean

**John Frederick McLean** (født 10. januar 1878, død 4. juni 1955) var en amerikansk friidrettsutøver som deltok i de olympiske leker 1900 i Paris. 

McLean kom på andreplass på 110 meter hekk med tiden 15,5 under OL 1900 i Paris bak sin landsmann Alvin Kraenzlein som vant med 15,4 som var ny verdensrekord. 

McLean deltok også i lengdehopp, tresteg og tresteg uten tilløp 

## OL-medaljer
* 1900  Paris -  Sølv i friidrett, 110 meter hekk  USA

## Eksterne lenker
*
Ernst Fast

**Ernst Robert Efraim Fast** (født 21. januar 1881 i Stockholm, død 26. oktober 1959) var en svensk friidrettsutøver som deltok i de olympiske leker 1900 i Paris. 

Fast kom på tredjeplass i maraton under OL 1900 i Paris bak Michel Théato fra Luxembourg og Émile Champion fra Frankrike. Théato vant løpet med tiden 2.29,45 foran Champion med 3.04,17 og Fast 3.37,14. Det var 13 løpere fra fem nasjoner som deltok i konkurransen som ble avviklet 19. juli 1900.  

## OL-medaljer
* 1900  Paris -  Bronse i friidrett, maraton  Sverige

## Eksterne lenker
* 
* Profil på sok.se
Henri Tauzin

**Henri Tauzin** (født 17. april 1879, død 11. oktober 1918) var en fransk friidrettsutøver som deltok i de olympiske leker 1900 i Paris. 

Tauzin kom på andreplass i finalen på 400 meter hekk under OL 1900 i Paris bak amerikaneren John Tewksbury. Han deltok også på 200 meter hekk, men klarte ikke å kvalifisere seg for finalen.

## OL-medaljer
* 1900  Paris -  Sølv i friidrett, 400 meter hekk  Frankrike

## Referanser


## Eksterne lenker
*
Sandvika Veveri

**Sandvika Veveri** var et tekstil-veveri og -trykkeri i Bærum stiftet i 1936.
På nittitallet ble Sandvika Veveri sammenslått med Seiersborg Tekstil og deler av produksjonen ble flyttet til Fredrikstad.

## Eksterne lenker
* Sandvika Interiør Tekstiler  selger Sandvika stoffene i dag.
Goebel Porselensfabrikk

**W. Goebel Porzellanfabrik GmbH & Co.KG** er en porselensfabrikk nær Coburg i Bayern i Tyskland. Fabrikken ble grunnlagt i 1871 av Franz Detleff og sønnen William Goebel, og er fremdeles i familiens eie. Bedriften er kjent for å produsere porselensfigurer som er populære blant samlere, særlig i USA.

## Eksterne lenker
* 
* Bedriftens hjemmeside (tysk/engelsk)
Tsjekkias kvinnelandslag i fotball

**Tsjekkias kvinnelandslag i fotball** representerer Tsjekkia i internasjonal fotball. Landslaget har aldri kvalifisert seg til noe mesterskap.

Landslaget debuterte som Tsjekkoslovakia i 1968 mot Italia, og tapte 1-2. Som Tsjekkia debuterte laget i en vennskapslandskamp mot Slovakia den 21. juni 1993. Tsjekkia vant 6-0.

På tross av den tidlige debuten (10 år før Norge), forble Tsjekkoslovakia i utkanten av kvinnefotballen, og deltok først i kvalifiseringen til EM i 1989. I den endte de på andreplass, og gikk videre til kvartfinalen, der de tapte over to kamper (1-1 hjemme, 0-2 borte) mot Vest-Tyskland. Tsjekkoslovakia deltok også i kvalifiseringen til EM i 1991. Der endte de poenget bak Ungarn, som gikk til omspill. Tsjekkoslovakias tredje og siste kvalifisering, til EM i 1993, endte med en andreplass av tre, rett bak Italia. 

Tsjekkia fikk større problemer i begynnelsen. I kvalifiseringen til EM i 1995 endte de sist, og ble plassert i klasse B til neste kvalifisering, noe som impliserte at de måtte rykke opp til klasse A, som ga rett til kvalifisering til mesterskapene. På første forsøk vant landslaget gruppen, men tapte omspillet mot Nederland. I andre forsøk kom de på andreplass i gruppen på færre scorede mål enn Skottland. I tredje forsøk, til kvalifiseringen til EM i 2001, kvalifiserte landslaget seg. Det ble imidlertid sisteplass i kvalifiseringen i klasse A til VM i 2003.

Imidlertid ble klassene fjernet, og Tsjekkia deltok i kvalifiseringen til EM i England i 2005. Landslaget endte på andreplass, og kom til omspillskamp mot Italia. Også i kvalifiseringen til VM i 2007 ble det en andreplass. I kvalifiseringen til EM i Finland i 2009 ble det en tredjeplass bak England og Spania. Det medførte omspillskamp mot Italia. Tsjekkia tapte begge kampene med ett mål.
Shimizu S-Pulse

**Shimizu S-Pulse** er en japansk fotballklubb som spiller sine hjemmekamper på Nihondaira Sports Stadium i Shizuoka i Japan. Laget spiller i den øverste divisjonen i Japan, J-League. I 2012 endte klubben på en 9.-plass. Manager er iranske Afshin Ghotbi. Klubben spiller i sine oransje hjemmedrakter, og bortedraktene er hvite og sorte. 

Frode Johnsen har tidligere spilt for klubben.

## Meritter
* **[[Den japanske keisers cup i fotball]] (1)**
2001
* **[[J.League Cup]] (1)**
1996

## Managere

## Referanser


## Eksterne lenker
* 
* Klubbens offisielle nettsider
Frederick Moloney

**Frederick Graham «Fred» Moloney** (født 4. august 1882, død 24. desember 1941) var en amerikansk friidrettsutøver som deltok i de olympiske leker 1900 i Paris. 

Moloney kom på tredjeplass i finalen på 110 meter hekk under OL 1900 i Paris med tiden 15,6 bak sine landsmenn Alvin Kraenzlein som vant med 15,4 som var ny verdensrekord og John McLean. Han deltok også på 100 meter og 200 meter hekk.

## OL-medaljer
* 1900  Paris -  Bronse i friidrett, 110 meter hekk  USA

## Referanser


## Eksterne lenker
*
Dividalen landskapsvernområde

**Dividalen landskapsvernområde** er et landskapsvernområde i Målselv kommune i Troms.

Området grenser opp til Øvre Dividal nasjonalpark, og ble opprettet samtidig med utvidelsen av nasjonalparken i 2006, da et område som var vurdert for nasjonalparken i stedet ble fredet som landskapsvernområde. 

Navnet *Dividalen* kommer fra det samiske ordet «dievva», som betyr rundaktig og tørr haug. 

## Referanser


## Eksterne lenker
* Miljøstatus: Dividalen landskapsvernområde
Nihondaira Sports Stadium

**Nihondaira Sports Stadium** (japansk:静岡市日本平スタジアム, *Shizuoka-shi Nihondaira Sutajiamu*) er hjemmebanen til den japanske J-League-fotballklubben Shimizu S-Pulse. Stadionet har kapasitet til om lag 20 300 sitteplasser.
Sidney Robinson

**Sidney John Robinson** (født 1. august 1876, død 3. februar 1959) var en britisk friidrettsutøver som deltok i de olympiske leker 1900 i Paris.
 
Robinson ble olympisk mester i friidrett under OL 1900 i Paris. Han deltok på det britisk-australske-laget som vant 5000 meter lagløp. De andre løperne på laget var, Charles Bennett, John Rimmer, Stanley Rowley og Alfred Tysoe. 

Robinson kom på andreplass på 2500 meter hinder bak George Orton fra Canada og på 4000 meter hinder ble han nummer tre.  

## OL-medaljer
* 1900  Paris -  **Gull** i friidrett, 5000 meter lagkonkurranse  Blandede lag
* 1900  Paris -  Sølv i friidrett, 2500 meter hinder  Storbritannia 
* 1900  Paris -  Bronse i friidrett, 4000 meter hinder  Storbritannia

## Eksterne lenker
*
Leif Østby

**Leif Østby** (født 2. januar 1906 i Skjeberg, død 23. desember 1988)
var en norsk kunsthistoriker. 

Han ble cand.philol. i 1933 og var lektor fra 1934 til etter andre verdenskrig. I 1946 ble han konservator ved Nasjonalgalleriet, tre år senere førstekonservator, en stilling han hadde til 1973. Han var medarbeider i tidsskriftet *[[Kunst og kultur]]* fra 1955, og var redaktør fra 1962 til 1980. Leif Østby gav ut en rekke bøker om kunst og kunstnere. 

## Priser og utmerkelser
Han ble ridder av den svenske Nordstjerneordenen i 1969. I 1972 mottok han Fritjof Nansens belønning for fremragende forskning i Den historisk-filosofisk klasse. I 1985 fikk han Det Norske Akademis Pris til minne om Thorleif Dahl. Den gis som belønning for fremragende skjønnlitterært eller faglitterært forfatterskap på riksmål. 

## Bøker og publikasjoner

* *Fra naturalisme til nyromantikk* 1934
* *Norske portretter* 1935
* *Norges kunsthistorie* 1938 (kom i en rekke utgaver)
* *Norges billedkunst i det nittende og tyvende århundre*, bind 1, (sammen med Henning Alsvik) 1951
* *Gyldendals leksikon over moderne nordisk kunst* (norsk redaktør) 1958
* *Norsk tegnekunst i Nasjonalgalleriet* 1963
* *Verdens kunsthistorie* (sammen med Ragna Thiis Stang) 1963
* *Med kunstnarauge – norsk natur og folkeliv i billedkunsten* 1969
* *Østfold i billedkunsten* 1980     ISBN  9788274120099

I tillegg til disse bøkene skrev han en rekke kataloger over Nasjonalgalleriets kunst. Han skrev også bøker om kunstnerne Harald Sohlberg, Hjalmar Haalke, J.C. Dahl, Theodor Kittelsen og Fridtjof Nansen.

## Referanser


## Kilder
* Store norske leksikon 1981 sin artikkel om Leif Østby.
Aromaterapi

**Aromaterapi** er en alternativmedisinsk terapiform som forsøker å utnytte plantenes aromatiske eteriske oljer både på grunn av deres duft og av tilhengernes påståtte legende egenskaper. At disse oljer har legende effekter, er ikke bevist vitenskapelig. 

## Bivirkninger
NOU 1998:21 kommer med følgende advarsel vedrørende bivirkninger av aromaterapi: «Det er dokumentert fare for opphopning i kroppen med risiko for forgiftning ved inntak gjennom munnen av essensielle oljer og fare for allergiutvikling ved bruk på huden. Det er også beskrevet krampetilstander hos barn etter innånding av peppermynteolje. Tilførsel gjennom munn av essensielle oljer kan være farlig, men siden inntak gjennom munnen av oljene er uvanlig i Norge vil bivirkningsfaren i all hovedsak begrense seg til hudallergier.»

## Offisiell status i Norge
I NOU 1998:21 er det gjennomført en vurdering av alternativmedisinske behandlingsformers effekt og bivirkninger. Om aromaterapi heter det: «Essensielle oljer har biologiske effekter. Den praktiske utøvelsen av aromaterapi i Norge er trolig i all hovedsak bruk av oljene på huden og gjennom nesen kombinert med massasje. Effekten som kan oppnås er trolig en kombinasjon av oljenes spesifikke virkning, massasjen og luktpåvirkningen. Det foreligger et utilstrekkelig datagrunnlag for en vurdering av hele denne behandlingspakken.»

Bio Medicus Akademiet AS i Oslo tilbyr et kurs i Naturmedisinsk aromaterapi (9 måneder), som er godkjent som fagskoletilbud av NOKUT - Nasjonalt organ for kvalitet i utdanningen.

## Eksterne lenker
* NIFAB – Nasjonalt informasjonssenter for alternativ behandling (UiT)
* Bio Medicus Akademiets hjemmeside
Jacques Chastanié

**Jacques Chastanié** (født 1875, død 1948) var en fransk friidrettsutøver som deltok i de olympiske leker 1900 i Paris.

Under Fransk mesterskap i hinderløp 1892 kom han på fjerde plass.

Chastanié kom på tredjeplass i finalen på 2500 meter hinder i OL 1900 i Paris bak George Orton fra Canada og britiske Sidney Robinson. På 4000 meter hinder kom han på fjerdeplass.

Chastanié deltok også på det franske laget som kom på andreplass på 5000 meter lagløp bak et britisk-australsk lag. Det var kun de to lagene i som deltok.

## OL-medaljer
* 1900  Paris -  Sølv i friidrett, 5000 meter lag  Frankrike
* 1900  Paris -  Bronse i friidrett, 2500 meter hinder  Frankrike

## Referanser


## Eksterne lenker
*
Gaston Ragueneau

**A. Gaston Ragueneau** (født 10. oktober 1881, død 14. juli 1978) var en fransk friidrettsutøver som deltok i de olympiske leker 1900 i Paris og 1908 i London. 

Ragueneau var med på det franske laget som kom på andreplass på 5000 meter lagløp bak et britisk-australsk lag. Det var kun de to lagene i som deltok. De andre løperne på laget var Henri Deloge, Jacques Chastanié, André Castanet og Michel Champoudry. 
 
Åtte år senere, under OL 1908 i London, deltok han på 1500 meter og 3200 meter hinder men han klarte ikke å kvalifisere seg for finalene. 

## Referanser


## Eksterne lenker
*
Mack Mattingly

**Mack Francis Mattingly** (født 7. januar 1931 i Anderson i Indiana) er en amerikansk republikansk politiker. Han var senator for delstaten Georgia fra 1981 til 1987, som den første republikaneren siden rekonstruksjonstiden etter den amerikanske borgerkrigen.

## Liv og virke
Han kom til Georgia da han tjenestegjorde i United States Air Force i Savannah i 1950-årene. Han gikk college ved Indiana University og arbeidet deretter i IBM i Georgia. Han drev senere sin egen virksomhet innen kontorutstyr.

Mattingly gikk inn i politikken i 1964, da han ledet Barry Goldwaters presidentvalgkamp i Georgias 8. valgdistrikt. Han var sentral i organiseringen av Det republikanske parti i Georgia i 1960- og 1970-årene. I 1980 vant han overraskende senatsvalget mot den sittende senatoren Herman Talmadge. I 1986 tapte Mattingly gjenvalg til Senatet med knapp margin.

I 1987 ble han utnevnt av president Ronald Reagan til assisterende generalsekretær for forsvarsstøtte i NATO. I 1992 ble han utnevnt av president George H.W. Bush til USAs ambassadør til Seychellene, og satt som ambassadør frem til 1993.

Ved suppleringsvalget i 2000, etter avdøde senator Paul Coverdell, stilte Mattingly som republikanernes kandidat, men tapte mot Zell Miller, som hadde vært midlertidig oppnevnt som senator.

## Referanser


## Eksterne lenker
*
Fylkesvei 621 (Rogaland)

**Fylkesvei 621 (Fv621) i [[Rogaland]]** ligger på øyen Ombo og går mellom Vatland i Finnøy og Flotene i Hjelmeland. Veien var 3,4&nbsp;km lang.

2019 ble veien del av fylkesvei 4690.

## Kommuner og knutepunkter

* Vatland

* Flotene

## Referanser


## Eksterne lenker
* Vegvesenets vegkart
Fylkesvei 621 (andre betydninger)

I Norge finnes **fylkesvei 621** i de følgende fylkene:

*Fylkesvei 621 (Rogaland)
*Fylkesvei 621 (Sogn og Fjordane)
Könkämäälven

**Könkämäälven** (finsk: **Könkämäeno**, nordsamisk: *Geaggáneatnu*) er ei elv i Finland og Sverige, som over hele sin lengde danner grensa mellom de to landene. Elva har vært grenseelv siden freden i Fredrikshamn i 1809 mellom Sverige og Russland.

Könkämäälven er Sveriges nordligste elv og er om lag 100 kilometer lang. Den har utløp fra innsjøen Kilpisjärvi nær grensa mot Norge, og renner gjennom et flatt, nesten ubebodd myrlandskap. Lange deler av elva er egnet for bruk av småbåter. Ti kilometer vest for Karesuando flyter den sammen med Lätäseno og danner Muonioälven.

## Referanser
Slovenias kvinnelandslag i fotball

**Slovenias kvinnelandslag i fotball** representerer Slovenia i internasjonal fotball. Slovenia har aldri kvalifisert seg til noe mesterskap.

Jugoslavia deltok ikke i noen mesterskap i kvinnefotball, og derfor hadde ingen slovenske landslagsspillere tidligere landslagserfaring før Slovenia debuterte i landslagssammenheng. Slovenia deltok i sin første mesterskapskvalifisering i forkant av EM i 1995. Det endte med sisteplass i gruppen etter flere stygge tap, inkludert 0-17 mot Spania. Deretter trakk de slovenske landslaget seg fra alle kvalifiseringer fram til kvalifiseringen til VM i 2007. Der vant Slovenia sin klasse B, og rykket opp til klasse A. Disse klassene var avskaffet i EM i mellomtiden, og Slovenia hadde kommet videre uansett. Imidlertid slapp de første kvalifisering, og gikk rett til andre kvalifisering, der de hentet opp en dårlig start og endte på tredjeplass i sin gruppe. Denne tredjeplassen ga omspillsplass, og Slovenia møtte Ukraina i kvalifiseringskamp til EM. Ukraina vant begge kampene.

I kvalifiseringen til VM i Tyskland havnet Slovenia i gruppe med Italia, Finland, Portugal og Armenia. Med den gode EM-kvalifiseringen i minne var innsatsen en skuffelse, med bare seire mot Armenia.

## Se også
*Fotball for kvinner
*EM i fotball for kvinner
*Liste over kvinnelandslag i fotball
Østerrikes kvinnelandslag i fotball

**Østerrikes kvinnelandslag i fotball** er landslaget til Østerrike i fotball for kvinner som representerer landet i internasjonale turneringer i kvinnefotball og laget kontrolleres av det østerrikske fotballforbundet.

Østerrike spilte sin første kamp i kvinnefotball allerede i 1970, som endte med et stygt 0-9-tap mot Mexico. Deretter var det stille fra landslaget før Østerrike ble med i kvalifiseringen til EM i 1997. Der måtte de spille i klasse B, der de endte likt med Sveits og Jugoslavia, men endte bak dem. Østerrike deltok imidlertid ikke i neste kvalifisering, men de var med i kvalifiseringen til EM i 2001 i klasse B, der de endte på tredjeplass. Dette gjentok seg i neste kvalifiseringe, men i kvalifiseringen til EM i 2005 vant Østerrike sin gruppe. Ettersom klasse B ble avviklet, trengte ikke Østerrike å spille kvalifiseringsrunde. 

I sin første kvalifiseringsrunde endte Østerrike nest sist. I kvalifiseringen til EM i 2009 kom imidlertid Østerrike på tredjeplass etter Norge og Russland. Østerrike ble imidlertid den dårligste treer, og kvalifiserte seg ikke til omspillsrunden.
Spencer Abraham

**Edward Spencer Abraham** (født 1952) er en amerikansk jurist, forretningsmann og republikansk politiker. Han var professor i jus ved Thomas M. Cooley Law School før han var senator for delstaten Michigan 1995–2001 og USAs energiminister under president George W. Bush 2001–2005.

Abraham er av libanesisk kristen avstamning. Han tok sin collegeutdannelse ved Michigan State University og sin kandidatutdannelse i jus ved Harvard Law School, hvorpå han fikk advokatbevilling i Michigan og Washington, D.C. Han har hatt ledende verv i den republikanske partiorganisasjonen på både delstatsnivå og føderalt nivå. I 1990 var han visestabssjef for USAs visepresident Dan Quayle.

Etter tiden som senator og energiminister har han vært gjesteforsker ved Hoover Institution og drevet sitt eget strategiske rådgivningsselskap, The Abraham Group, i Washington, D.C.

Han ble i 2004 utnevnt til kommandør av den libanesiske Sedertreordenen.

## Referanser


## Eksterne lenker
* 
* 
*
Fylkesvei 623 (Rogaland)

**Fylkesvei 623 (Fv623) i [[Rogaland]]** gikk mellom Jørstad og Bergaland i Finnøy kommune. Veien var 4,4&nbsp;km lang.

2019 ble veien del av fylkesvei 4690.

## Kommuner og knutepunkter

* Jørstad
*Endepunkt Bergaland

## Referanser


## Eksterne lenker
* Vegvesenets vegkart
Lewis Sheldon

**Lewis Pendleton Sheldon** (født 9. juni 1874, død 18. februar 1960) var en amerikansk friidrettsutøver som deltok i de olympiske leker i 1900 i Paris. 

Sheldon kom på tredjeplass i både tresteg og høyde uten tilløp i OL 1900 i Paris. Han hoppet 13,64 i tresteg, amerikaneren Myer Prinstein vant med 14,47 som var ny olympisk rekord foran landsmannen James B. Connolly med 13,97. I stille høyde hoppet han 1,50 meter, Ray Ewry vant med 1,655 foran Irving Baxter med 1,525. 

Sheldon kom på fjerdeplass i både lengde uten tilløp og tresteg uten tilløp. 

## OL-medaljer
* 1900  Paris -  Bronse i friidrett, tresteg  USA
* 1900  Paris -  Bronse i friidrett, høyde uten tilløp  USA

## Referanser


## Eksterne lenker
*
Kommunal vei 693 (Suldal)

**Kommunal vei 693 (Kv693) i Suldal** går mellom Mo og Galland i Suldal kommune. Veien er 908 meter lang.

Veien har blitt omklassifisert og hadde tidligere betegnelsen fylkesvei 693.

## Kommuner og knutepunkter

*Endepunkt Galland

## Eksterne lenker
* Vegvesenets vegkart
* Vegliste Rogaland
Våteksem

**Våteksem** er forårsaket av bakterien Dermatophilus congolensis. Den kan ramme hest, hund og andre pelsdyr. Bakteriene kan utvikles i pels som er mye våt, eller våt over lengre tid. Noen typer/raser er mer utsatt enn andre. 

## Behandling
Dermatofilus-bakterien tåler ikke:
* 1. tørke,
* 2. lav pH og
* 3. penicillin. 

Den viktigste behandlingen er å holde dyret tørt. Vanntett dekken på hesten bør brukes ved minimal risiko for å bli våt. Dyret bør tørkes før annen behandling startes. 

Dyret kan vaskes med en sur såpe, for eksempel lactacyd. Det er viktig å tørke godt etterpå. Når skorpene begynner å tørke inn, kan skorpene smøres med en feit salve eller babyolje. Dagen etter kan man prøve å løsne på skorpene. 

Dersom dyret er mye plaget kan dyrlegen kontaktes så det kan bli satt på en penicillin-kur, men det er vanligvis ikke nødvendig dersom dyret holdes tørt.
Lucas Wang Shouqian

**Wang Shouqian** (født i Kina, død 1987) var katolsk biskop av Yongnian i Hebei i Folkerepublikken Kina. 

Han var en av den kinesiske patriotiske katolske forenings «selvvalgte og selvordinerte» biskoper; han ble bispeviet 20. april 1958 av biskop Francis Xavier Zhao Zhensheng i Zhangjiazhuang-katedralen i  Xianxian i Hebei.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Biskop Joseph Cui Shouxun (1877-1953) *1933
*Biskop Francis Xavier Zhao Zhensheng (1894-1968) *1938
*Biskop *Lucas Wang Shouqian* (1888-1987) *1938

## Referanser
Corina Morariu

**Corina Marie Morariu** (født 26. januar 1978 i Detroit, Michigan) er en amerikansk tidligere profesjonell kvinnelig tennisspiller som er best kjent som doublespiller (ofte sammen med Lindsay Davenport). Hun er bosatt i Boca Raton, Florida. 

Begge hennes foreldre, faren Albin og moren Rodica, er leger opprinnelig fra Romania, men hun ble født etter at faren hoppet av i USA i 1973 (eller 1972) og kona og Corinas eldre bror kom etter i 1975.

Hun ble profesjonell i 1994. Hun vant sin første Grand Slam-match i 1997.  

Hun vant 13 doubletitler (bl.a. Wimbledon sammen med Lindsay Davenport i 1999), én mixed doubletittel (Australian Open i 2001 sammen med Ellis Ferreira) og én singel-tittel i sin karriere. I 2000 var hun rangert som nummer 1 som doublespiller i verden.

I 2001 fikk hun leukemi, men takket være kjemoterapi ble hun frisk, og gjorde comeback i WTA.

I 1998 ble hun tatt ut til USAs Fed Cup-mannskap, men spilte ikke noen match. I 2005 ble hun medlem igjen, og fikk spille to matcher.

Hun la opp i september 2007, og har arbeidet etter det som blant annet fjernsynskommentator for The Tennis Channel.

*The Corina Morariu Courage Award* er oppnevnt etter henne, og hun var den første til å bli tildelt prisen i 2002. I 2003 ble hun tildelt *Comeback Player of the Year*-prisen.

Mellom 1999 og 2003 var hun gift med sin trener, Andrew Turcinovich.

I 2002 ble hun The Leukemia & Lymphoma Societys første «International Sports Ambassador».

## Referanser


## Eksterne lenker
*
Hellas’ kvinnelandslag i fotball

**Hellas' kvinnelandslag i fotball** representerer Hellas i internasjonal fotball.

Det greske kvinnelandslaget har tilhørt nedre del av kvinnefotballen, og endte sist både i kvalifiseringen til EM i 1993 og 1995.  Foran kvalifiseringen i til EM i 1997 ble derfor Hellas ikke overraskende plassert i klasse B, og måtte rykke opp til den egentlige kvalifiseringsklasse A for å spille om sluttspillsplass. Hellas lyktes ikke å vinne sin pulje, og ble i klasse B til den ble avviklet etter EM i 2005. I begge de påfølgende kvalifiseringene endte Hellas sist.

Landslaget har deltatt i OL i 2004 som vertsnasjon, men laget tapte samtlige kamper i gruppespillet. Imidlertid kom det store gjennombruddet i kvalifiseringen til VM i 2011, da Hellas endte på tredjeplass i gruppen. Det skilte riktignok ti poeng opp til nummer to, men resultatet var anstendig for et lag som hadde så beskjeden suksess. Hellas' eneste stygge tap kom mot Danmark. Mot Skottland greide Hellas seg pent, særlig med et ettmålstap på hjemmebane.
Fylkesvei 651 (Rogaland)

**Fylkesvei 651 (Fv651) i [[Rogaland]]** gikk mellom Randøy bru og Randa i Hjelmeland kommune. Veien var 7,9&nbsp;km lang og dannet sammen med  ringvei på Randøy.

2019 ble veien del av fylkesvei 4680.

## Kommuner og knutepunkter

* Randøy bru
*Arm til Ølesund kai (0,2&nbsp;km)
* Randa

## Referanser


## Eksterne lenker
* Vegvesenets vegkart
Fylkesvei 652 (Rogaland)

**Fylkesvei 652 (Fv652) i [[Rogaland]]** gikk mellom Gjerde og Hovdaåsen på Randøy i Hjelmeland kommune. Veien var 1,1&nbsp;km lang.

2019 ble veien del av fylkesvei 4680.

## Kommuner og knutepunkter

* Gjerde
*Kommunal vei fra Hovdaåsen til Hovda (0,7&nbsp;km)

## Referanser


## Eksterne lenker
* Vegvesenets vegkart
Fylkesvei 641 (Rogaland)

**Fylkesvei 641 (Fv641) i [[Rogaland]]** gikk mellom Soleng og Bratthetland i Hjelmeland kommune. Veien var 824 meter lang.

2019 ble veien del av fylkesvei 4676.

## Kommuner og knutepunkter

* Soleng
*Endepunkt Bratthetland

## Referanser


## Eksterne lenker
* Vegvesenets vegkart
Fylkesvei 638 (Rogaland)

**Fylkesvei 638 (Fv638) i [[Rogaland]]** gikk mellom Ullestad og Kaltveit bru i Hjelmeland kommune. Veien var 1,1&nbsp;km lang.

2019 ble veien arm av fylkesvei 4668.

## Kommuner og knutepunkter

* Ullestad
* Kaltveit bru

## Referanser


## Eksterne lenker
* Vegvesenets vegkart
Gopura

En **gopura** eller **gopuram**, er et større tårn, vanligvis dekorert, ved inngangen til et tempel, særlig i Sør-India. Dette er et fremtredende trekk ved hinduistisk tempelarkitektur. De fungerer som inngangsporter gjennom veggene som omgir tempelkomplekset. 

Gopuraens opprinnelse kan spores tilbake til tidlige Pallavastrukturer, og fra det tolvte århundre, under Pandya, ble disse portene et dominerende trekk ved tempelets ytre utseende, etterhvert så dominerende at de indre helligdom som ble overskygget av gopuraens enorme størrelse.
Fylkesvei 647 (Rogaland)

**Fylkesvei 647 (Fv647) i [[Rogaland]]** gikk mellom Laugaland og Funningsland i Hjelmeland kommune. Veien var 8,6&nbsp;km lang.

2019 ble veien del av fylkesvei 4682.

## Kommuner og knutepunkter

* Laugaland
*Endepunkt Funningsland

## Referanser


## Eksterne lenker
* Vegvesenets vegkart
Norgesrekordhistorikk på 200 m butterfly

Oversikt over utviklingen av norgesrekorder på 200 m butterfly for både langbane (50 meter) og kortbane (25 meter).

## Langbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Kortbane
### Herrer
#### Elektronisk tidtagning

#### Manuell tidtagning

### Damer
#### Elektronisk tidtagning

#### Manuell tidtagning

## Eksterne lenker
* Norges svømmeforbund

## Andre norgesrekorder
Serbias kvinnelandslag i fotball

**Serbias kvinnelandslag i fotball** representerer Serbia i internasjonal fotball. 

Serbia har ikke deltatt som del av Jugoslavia før oppløsningen av landet i 1991, men som del av Jugoslavias kvinnelandslag i 1992, da Jugoslavias (det vil si Serbias og Montenegros) kvinnelandslag spilte mot Tyskland (kampen endte 0-3). Kampen var del av kvalifiseringen til EM, men Jugoslavia ble boikottet, og det ble derfor ikke spilt noen returkamp. Da boikotten ble opphevet, ble Jugoslavia med i klasse B i kvalifiseringen til EM i 1997. Jugoslavia kom på andreplass i sin gruppe. I kvalifiseringen til VM i 1999 vant Jugoslavia sin gruppe, og kvalifiserte seg til klasse A i kvalifisering mot Belgia.

I kvalifiseringen til EM i 2001 stilte laget som Serbia og Montenegro. Laget kom sist i sin gruppe, og tapte begge kampene i kvalifiseringen mot Den tsjekkiske republikk. Nok en gang ble oppholdet i klasse B kort, Serbia og Montenegro vant sin gruppe, og ettersom klasse A ble utvidet, falt kvalifiseringskampene bort. Historien gjentok seg imidlertid enda en gang i kvalifiseringen til EM i 2005, da Serbia og Montenegro endte sist. I den neste kvalifiseringen, til VM i 2007 spilte Serbia og Montenegro sine siste kamper sammen. 7 av de 8 kvalifiseringskampene blir spilt som Serbia og Montenegro, mens den 8. ble spilt som bare Serbia. Den endte lite flatterende 0-7 mot Italia. Både FIFA og UEFA regner Serbias landslag som den direkte etterkommer av Serbia og Montenegros landslag. Dette skyldes nok ikke i liten grad det faktum at Montenegro per oktober 2010 ikke har et kvinnelandslag som har spilt noen UEFA-godkjente kamper. 

For Serbias del har utviklingen vært nedslående. Kvalifiseringen til EM i 2009 ble nesten en kopi av forrige kvalifisering, på nest sisteplass foran Hellas, men godt bak de andre landene. Serbia var om mulig enda svakere i kvalifiseringen til VM 2011; etter tap i Estland og to ganger uavgjort mot Nord-Irland ble man nummer fem av seks lag i gruppa, bare foran naboen Kroatia.

## Se også
*EM
*Liste over kvinnelandslag i fotball
Fort Ridgely

**Fort Ridgely** var en amerikansk utpost nær dakota-reservatet i det sørvestre Minnesota, nær New Ulm. Det ble bygd mellom 1853&ndash;1855, og spilte en viktig rolle under siouxopprøret i 1862. Fortet var under angrep to ganger under denne krigen i slaget ved Fort Ridgely i løpet av 20. til 22. august 1862, som stod mellom den amerikanske hær og dakotaindianere.

Hæren forlot fortet i 1867 og flyttet stillingen sin vestover. Sivile tok over bygningene og demonterte dem senere for å bruke materialene.

I dag er bygningsfundamentene bevart av Nicollet County Historical Society og eid av Minnesota Historical Society. Den gamle hovedbygningen som ble delvis rekonstruert på 30-tallet, huser nå et museum.
Ouran High School Host Club

***Ouran High School Host Club*** (japansk: 桜蘭高校ホスト部（クラブ） Ōuran Kōkō Hosuto Kurabu) er en mangaserie (japansk tegneserie) laget av Bisco Hatori og utgitt i 18 bind fra 2002 til 2010.

Det er en romantisk komedie. Hovedpersonen Haruhi Fujioka er elev ved Ouran videregående skole, og forviller seg inn i en lukket gutteklubb hvor hun blir oppfattet som en gutt, og gjort til de andres tjener.

Serien ble først filmet som en anime-TV-serie i 2006 redigert av Takuya Igarashi med 26 episoder, senere som spillefilm i 2012.

## Historien
Haruhi Fujioka er en fattig stipend-elev ved Ouran videregående skole, en oppdiktet skole i Bunkyõ, Tokyo. Fordi skoleuniformen er for dyr for henne, bruker hun lange bukser, pologenser og vest; sammen med de store brillene og det korte håret gjør dette at hun kan forveksles med en gutt.

Mens hun leter etter en leseplass, forviller hun seg inn i møterommet til *Host Club*, i det tredje musikkrommet. Klubben består forøvrig av seks rike gutter. Når hun knuser en vase som koster rundt 8 millioner yen blir hun pålagt å arbeide som klubbens tjener for å betale for skaden. De seks guttene bruker klubben som utgangspunkt for å sjekke opp og underholde jenter. I tillegg til andre tjeneroppgaver, blir det Haruhis oppgave å hente inn jenter. Selv om guttene etterhvert oppdager Haruhis identitet, later de som ingenting, og fortsetter spillet.

De seks guttenes personligheter er bygget rundt stereotypier fra mangaserier: «prinsen», «organisatoren», tvillingene som «smådjevlene», den barnslige «lolitagutten» og den sterke, tause «beskytteren».

## Referanser


## Eksterne lenker
* 
*
Hank Shermann

**Hank Shermann**, også kjent som **Hank De Wank** (født **Rene Krolmark**; 1958) er en dansk heavy metal-gitarist. 

Shermann er best kjent som gitarist i bandet Mercyful Fate.

## Karriere
### Signerte band
Han startet å spille gitar i 1977 og ble raskt inspirert av band som Judas Priest, UFO og Black Sabbath. Han var med på sin første musikkalbuminnspilling i 1978 med bandet *Brats* som han var medlem av til det ble oppløst i 1981. Da ble han medlem av Mercyful Fate fra 1981 til 1985. Mellom turnéene og plateinnspillingene til bandet var han medlem i flere andre band som Fate, Zoser Mez, Gutrix og Virus 7. Mercyful Fate ble gjenforent i 1992 etter bruddet i 1985, da King Diamond hadde hørt innspillinger i bandet Zoser Mez og ønsket å samle bandet igjen. I 2002 spilte han for det danske bandet Force of Evil. 

Han er også gjestegitarist på det svenske bandet Witchery sine album samt på Jack Cracker, Skeletor og IronFire sine album.

### Usignerte band
I 2000 spilte han for det usignerte bandet Shermann Soldiers, og han var gjest i bandet Stygia i 2007. 

## Diskografi
### Brats
* *1980* (Studioalbum, 1980)
* *Demo* (Demo, 1981)
### Fate
* *Fate* (Studioalbum, 1985)
* *A Matter Of Attitude* (Studioalbum, 1986)
### Force of Evil
* *Force of Evil* (Studioalbum, 2004)
* *Evil Comes...Alive* (DVD, 2004) 
* *Black Empire* (Studioalbum, 2005)
### Gutrix
* *Mushroom Songs* (Studioalbum, 1997)
### Mercyful Fate
* *[[Mercyful Fate (album)|Mercyful Fate]]* (EP, 1982)
* *[[Melissa (album)|Melissa]]* (Studioalbum, 1983)
* *[[Don't Break the Oath]]* (Studioalbum, 1984)
* *[[Return of the Vampire]]* (Studioalbum, 1992)
* *[[In the Shadows]]* (Studioalbum, 1993)
* *[[The Bell Witch]]* (EP, 1994)
* *[[Time (album)|Time]]* (Studioalbum, 1994)
* *[[Into the Unknown]]* (Studioalbum, 1996)
* *[[Dead Again]]* (Studioalbum, 1997)
* *[[9 (album)|9]]* (Studioalbum, 1999)
* *[[The Best of Mercyful Fate]]* (Samlealbum, 2003)
### Zoser Mez
* *Vizier of Wasteland* (demo, 1990)
* *Vizier of Wasteland* (studioalbum, 1991)

## Referanser


## Eksterne lenker
* 
* 
* Biografi hos forceofevil.net
Michael Denner

**Michael Denner** (født 5. november 1958) er en dansk heavy metal-gitarist. 

Han er mest kjent fra bandene Mercyful Fate og King Diamond, men har også vært gjest i bandene Furious Trauma, Jack Cracker og Notre Dame. Denner er inspirert av artistene Ulrich Roth, Michael Schenker og Ollie Halsall.

## Diskografi

### [[King Diamond]]
* *[[Fatal Portrait]]* (Studioalbum, 1986)
* *[[Abigail (album)|Abigail]]* (Studioalbum, 1987)
### [[Mercyful Fate]]
* *[[Mercyful Fate (album)|Mercyful Fate]]* (EP, 1982)
* *[[Melissa (album)|Melissa]]* (Studioalbum, 1983)
* *[[Don't Break the Oath]]* (Studioalbum, 1984)
* *[[Return of the Vampire]]* (Studioalbum, 1992)
* *[[In the Shadows]]* (Studioalbum, 1993)
* *[[The Bell Witch]]* (EP, 1994)
* *[[Time (album)|Time]]* (Studioalbum, 1994)
* *[[Into the Unknown]]* (Studioalbum, 1996)

## Referanser


## Eksterne lenker
*
Fylkesvei 4738

**Fylkesvei 4738** går mellom Toraneset og Asbjørnhaug i Vindafjord kommune.

Frem til 2019 hadde veien betegnelsen fylkesvei 735 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Alternativ behandlingsloven

**Lov om alternativ behandling av sykdom m.v.**, også kalt **alternativ behandlingsloven**, trådte i kraft 1. januar 2004.

Lovens formål er å bidra til sikkerhet for pasienter som søker eller mottar alternativ behandling og å regulere adgangen til å utøve slik behandling.

Loven definerer sitt virkeområde som helserelatert behandling utøvd utenfor helsetjenesten, og som ikke utøves av autorisert helsepersonell, samt autorisert helsepersonell som praktiserer metoder som i det alt vesentlige anvendes utenfor helsetjeneste omfattes også av lovens bestemmelser.

Loven opphevet lov av 19. juni 1936 nr. 9 om innskrenkning i adgangen for den som ikke er helsepersonell til å ta syke i kur («kvakksalverloven»).

## Referanser


## Eksterne lenker
* Lov om alternativ behandling
Slaget ved Redwood Ferry

**Slaget ved Redwood Ferry** var et slag som stod mellom indianere og amerikanske tropper fra Fort Ridgely den første dagen av siouxopprøret i 1862.

## Beskrivelse
Klokken 08.00 på morgenen den 18. august 1862 ankom J.C. Dickinson og andre flyktninger Fort Ridgely og fortalte kaptein John S. Marsh at indianerne hadde angrepet det nedre sioux-agenturet. Først trodde ikke Marsh at dette kunne være sant, men alle jentene i flyktningegruppen insisterte på at dette faktisk hadde funnet sted. Etter hvert kom enda flere flyktninger som fortalte den samme historien.

Klokken 08.30 bestemte Marsh seg for å dra til det nedre indianeragenturet med 47 soldater og en tolk. Fort Ridgely ble nesten forlatt på dette tidspunktet med kun 39 gjenværende menn. Derfor bestemte Marsh seg før han dro for å sende en ordonnans til Fort Ripley hvor løytnant Timothy J. Sheenan befant seg med omkring 50 menn fra kompani C, 5. Minnesota infanteri, slik at Fort Ripleys garnison ville kunne stå i mot et eventuelt angrep fra indianerne.

Marsh og hans menn la ut på marsj ca. klokken 09.00. De møtte en rekke flyktninger som var på vei til fortet og fikk også etterhvert se resultatet av indianernes plyndringer. Den første plyndrede bosetningen var huset til en dr. Philander P. Humphrey. Humphrey som lå død på dørstokken, drept av en tomahawk og skalpert. Inne i huset fant de også hans døde kone som også var drept med en tomahawk, og et spedbarn som fortsatt var i live, men som døde kort tid etter. Senere traff de nok en som var på flukt fra agenturet, en kapellan ved navn Samuel Hinman som rådet dem til ikke å dra videre. Marsh fortsatte imidlertid mot Minnesota-elven.

Da Marsh kom frem til elven ca. klokken 12.00 så de høvding Hvite Hund på den andre siden. Etter en stund sa amerikanernes tolk: "Jeg kjenner ikke denne indianeren, han hører ikke hjemme her." På den andre elvebredden løftet indianeren geværet sitt. "Se opp!" var tolkens siste ord før han ble truffet og døde.

Soldatene ble angrepet av hundrevis av rasende indianere i full krigsmaling, og etter en kort, brutal kamp var nesten halvparten av soldatene drept. De overlevende ble raskt drevet vekk, og klokken 16.00 beordret Marsh mennene sine til å svømme over elven for å berge livet. Da Marsh var omkring to tredjedeler over elven ropte han: "Krampe!" og forsvant i vannet.

Soldatene klarte å komme seg unna indianerne ved å svømme over elven, men situasjonen så ikke lys ut. Kommandant Marsh var drept sammen med 23 andre. Ti andre var såret. En av disse var så alvorlig skadet at han måtte bæres flere mil. Han het Ole Svendson og var en fersk, norsk immigrant. Sersjant Bishop tok over kommandoen, og gruppen begav seg mot Fort Ridgely, hvor de ankom klokken 10.00 neste morgen.
Émile Torchebœuf

**Émile Torchebœuf** (1876–1950) var en fransk friidrettsutøver som deltok i de olympiske leker 1900 i Paris. 

Torchebœuf kom på tredjeplass i lengde uten tilløp under OL 1900 i Paris med et hopp på 3,03 meter. Ray Ewry fra USA vant med 3,21 som var ny olympisk reord foran sin landsmann Irving Baxter med 3,13.
 
## OL-medaljer
* 1900  Paris -  Bronse i friidrett, lengde uten tilløp

## Eksterne lenker
*
Ron Montez

**Ron Montez** alias *Monteza* er en koreograf, mest kjent for å ha koreografert for TV-programmet ***[[So You Think You Can Dance]]***.

## Biografi
Montez begynte å danse og undervise i 1964 på Arthur Murray Dance Studio i Tucson. Han var der syv år og ble danseleder før han flyttet til Brigham Young University. I to år var han under ledelsen til den berømte Roy Mavor. I løpet av denne karrieren, vant Montez mange titler innen selskapsdans, og fikk stor innflytelse på «The British Open». I 1979 møtte han Liz Curtis og ble syv ganger vinner av United States Latin American Champion, World Finalist og British Finalist. Ron Montez er en av de mest respekterte personlighetene innen danseverdenen, som danser, koreograf og dommer, ikke bare i USA, men internasjonalt. Han er en verdenskjent koreograf i både amerikanske og internasjonale stiler, inkludert swing, og er en «DVIDA National Examiner». Ron og konen Karla bor nå i Marano, Arizona.

## Koreografi
### So You Think You Can Dance

## Eksterne lenker
* Ron Montez på DanceVision.com
Riv Muren

**Riv Muren** er den norske delen av den internasjonale *Stop the wall*-kampanjen hvis formål er å stanse Israels bygging av en barriere mellom Israel og Vestbredden. Organisasjonen er hovedsakelig en sammenlutning av ulike krefter innen norsk organisasjonsliv som vil at muren som Israel har bygd mellom Israel og Palestina skal rives.

## Eksterne lenker
* Stop the wall.org (engelsk)
* Riv murens sider på blogspot (norsk)
Josiah McCracken

**Josiah Calvin McCracken** (født 30. mars 1874, død 15. februar 1962) var en amerikansk friidrettsutøver som deltok i de olympiske leker 1900 i Paris. 

McCracken kom på andreplass i kulestøt under OL 1900 i Paris med et støt på 12,85 meter bak sin landsmann Richard Sheldon som vant på 14,10 som var ny olympisk rekord. I sleggekast kom han på tredjeplass og i diskos ble han nummer ti. 

## OL-medaljer
* 1900  Paris -  Sølv i friidrett, kulestøt  USA
* 1900  Paris -  Bronse i friidrett, slegge  USA

## Referanser


## Eksterne lenker
*
Polens kvinnelandslag i fotball

**Polens kvinnelandslag i fotball** representerer Polen i internasjonal fotball. Polen har aldri kvalifisert seg til noen mesterskap.

Polen var en av de første østeuropeiske landene som debuterte i kvalifisering til mesterskap, da de debuterte allerede i EM-kvalifiseringen i 1991. Tre sisteplasser i de tre første kvalifiseringene gjorde at da UEFA delte inn landslagene i to nivåer, endte Polen i nivå 2, eller klasse B. Polen var imidlertid i toppen av sine grupper i klasse B, og spilte kvalifisering mot Sveits i 1999. I 2003 skulle Polen spille kvalifisering mot Portugal, men ettersom nivåene ble utvidet, ble kvalifiseringen fjernet, og Polen rykket opp uten kamp. 

I sin første kvalifisering på det øverste nivået kom Polen sist med to poeng. Imidlertid ble det ikke nedrykksspill fordi klassene ble utvidet. I kvalifiseringen til VM i 2007 kom Polen på fjerdeplass med ni poeng, en markant framgang. Denne framgangen opprettholdt Polen da de kom to poeng bak Østerrike i kvalifiseringen til EM i 2009. 

Imidlertid kom den store fremgangen for Polens landslag da de kom i kvalifiseringsgruppe med Ukraina, Ungarn, Romania og Bosnia-Hercegovina. Ukraina, som tidligere på året hadde spilt EM, var gruppefavoritter. Polen var fra begynnelsen med i toppen, etter at de slo nettopp Ukraina 4-1 hjemme. Deretter gikk gruppen i bølger mens Romania, Ungarn, Polen og Ukraina tok poeng fra hverandre. Polen lå lenge godt an til å kvalifisere seg videre fra gruppen til neste stadium, men i sin siste kamp, borte mot Ukraina, tapte Polen. Uavgjort ville ha holdt for polakkene, men de tapte greit 1-3, og endte dermed på andreplass.

## Se også
* Fotball for kvinner
* EM i fotball for kvinner
* Liste over kvinnelandslag i fotball